Raymond B. Cattell
Store norske leksikon,Psykologi,Psykologiens historie
Raymond B. Cattell var en britisk-amerikansk psykolog som er mest kjent for sitt arbeid med personlighetspsykologi og -tester. Etter å ha tatt doktorgrad i England under Charles Spearman emigrerte Cattell til USA, hvor han arbeidet fra 1937.
Spearman la grunnlaget for faktoranalysen og Cattell brukte denne statistiske teknikken til å identifisere personlighetstrekk. Han brukte en liste på 4500 ord som beskrev karaktertrekk som han reduserte til 170 ved å gruppere dem i klasser av synonyme ord. Deretter valgte han ut 100 personer og ba bekjente av disse personene om å karakterisere dem ved hjelp av ordlisten. Han foretok en faktoranalyse av de utvalgte ordene som endte med 12 faktorer. Med utgangspunkt i disse faktorene lagde han et omfattende spørreskjema som ble besvart av et stort antall personer. Gjennom en ny faktoranalyse av svarene fant han fram til 16 faktorer som til slutt ble sentrale personlighetsfaktorer i hans trekkteori.Disse trekkene beskriver graden av: varme intellektuell emosjonell stabilitet aggressivitet livlighet pliktoppfyllende sosialitet sensitivitet paranoia abstraksjon introversjon engstelighet åpenhet selvstendighet perfeksjonisme tensjon (stresset eller rolig) Han var særlig kjent for sine bidrag til test- og personlighetspsykologien. Cattell har også utarbeidet personlighetstester, hvor den mest kjente er det omfattende spørreskjemaet Sixteen Personality Factor Questionnaire. Han har utgitt en rekke bøker om personlighetspsykologi og forskningsmetodikk. Les mer i Store norske leksikon psykologi psykologi – test personlighetspsykologi